Gundlaĉa akcipitro

La Gundlaĉa akcipitro aŭ Kuba akcipitro (Accipiter gundlachi) estas taga rabobirdo el familio de Akcipitredoj kiu inkludas ankaŭ multajn aliajn tagajn rabobirdojn kiel agloj, buteoj kaj cirkuoj. Ĝi estas endemia de Kubo.

Ties natura habitato estas kaj sekaj arbaroj kaj malaltateraj arbaroj. Ĝi estas minacata kaj endanĝerita je formorto pro habitatoperdo.

 Aspekto 
Temas pri bela rabobirdo, simila al Kupera akcipitro (Accipiter cooperii), kvankam iom pli granda, intermeza inter tiu kaj la Akcipitro (Accipiter gentilis). Ties malhelgrizaj flugiloj, relative mallongaj kaj rondoformaj, kaj ties longa vosto, kune kun duokula vidkapablo, permesas tiun rabobirdon manovri inter la vegetaĵaro ege lerte. La ino estas multe pli granda ol la masklo. La subaj partoj estas ruĝecbrunaj iom striecaj, sed la subpugo estas blanka. La beko estas malhelgriza kaj la kruroj flavecaj.

 Natura historio 
Ili predas ĉefe birdoj, sed ankaŭ grandan nombron de roduloj, multaj el kiuj kaŭzas enorman damaĝon al la kamparanoj, kaj tiele la akcipitro estas aprezata.

Ili pariĝas inter februaro kaj majo. La nesto ĝenerale estas konstruita ĉe la trunko kaj sub la pinto de granda arbo.

 Subspecioj 
Oni konas du subspeciojn de Accipiter gundlachi :

 Accipiter gundlachi gundlachi – arbaroj de malaltaj teroj de okcidento kaj centro de Kubo.
 Accipiter gundlachi wileyi - arbaroj de malaltaj teroj de oriento de Kubo.

 Referencoj 

 BirdLife Species Factsheet. 

Kategorio:Akcipitroformaj
Kategorio:Akcipitredoj
Kategorio:Birdoj de Ameriko